**Update ถึง ระเบียบ ก.บ.ศป. ขยายระยะเวลาการใช้บังคับฯ พ.ศ. ๒๕๖๕** ระเบียบ ก.บ.ศป. ว่าด้วยเสื้อครุยข้าราชการตุลาการศาลปกครองและส่วนประกอบของเสื้อครุยข้าราชการตุลาการศาลปกครองพ.ศ. ๒๕๖๕ โดยที่เป็นการสมควรมีระเบียบ ก.บ.ศป. ว่าด้วยเสื้อครุยข้าราชการตุลาการศาลปกครองและส่วนประกอบของเสื้อครุยข้าราชการตุลาการศาลปกครองอาศัยอํานาจตามความในมาตรา ๓๓ ประกอบมาตรา ๔๑/๘ (๑๐) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ คณะกรรมการบริหารศาลปกครอง (ก.บ.ศป.) จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยเสื้อครุยข้าราชการตุลาการศาลปกครองและส่วนประกอบของเสื้อครุยข้าราชการตุลาการศาลปกครอง พ.ศ. ๒๕๖๕"ข้อ ๒ ระเบียบนี้ให้ใช้บังคับเมื่อพ้นกําหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ ประกาศ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้มีเสื้อครุยข้าราชการตุลาการศาลปกครองและส่วนประกอบของเสื้อครุยข้าราชการตุลาการศาลปกครอง เพื่อใช้ในการปฏิบัติหน้าที่ตามที่กําหนดในระเบียบนี้เสื้อครุยข้าราชการตุลาการศาลปกครอง ให้ใช้แพรหรือผ้าสีดําเข้มเย็บเป็นเสื้อคลุมหลังจีบด้านหน้าผ่าตลอด มีสาบเสื้อขนาดกว้างด้านละ ๗ เซนติเมตร เป็นผ้ากํามะหยี่สีน้ําเงิน โอบรอบคอจรดความยาวของตัวเสื้อ และมีสายทําด้วยแพรหรือผ้าสีดําเข้มผูกบริเวณอกส่วนประกอบของเสื้อครุยข้าราชการตุลาการศาลปกครอง ให้มีเครื่องหมายตราสัญลักษณ์ศาลปกครองที่ได้รับพระราชทานพระบรมราชานุญาตให้ใช้ ตามที่กําหนดไว้ในระเบียบ ก.บ.ศป. ว่าด้วยหลักเกณฑ์และวิธีการในการทําและใช้เครื่องหมายราชการสํานักงานศาลปกครอง ตราสัญลักษณ์ศาลปกครอง และตราสัญลักษณ์สํานักงานศาลปกครอง พ.ศ. ๒๕๖๔ โดยลักษณะของเครื่องหมายตราสัญลักษณ์ศาลปกครองเป็นโลหะโปร่งสีทอง สูง ๕ เซนติเมตร กว้าง ๓.๘ เซนติเมตร เป็นรูปดุลพาหที่มีแกนกลางเป็นพระคทาจอมทัพประดิษฐานบนพาน มีช่อชัยพฤกษ์อยู่ด้านล่าง ไม่มีขอบ ประดับที่อกเสื้อครุยข้าราชการตุลาการศาลปกครองเบื้องซ้ายข้อ ๕ ให้ข้าราชการตุลาการศาลปกครองสวมเสื้อครุยข้าราชการตุลาการศาลปกครองและประดับเครื่องหมายตรา สัญลักษณ์ศาลปกครองตามข้อ ๔ ในเวลาขึ้นบัลลังก์เพื่อการไต่สวน การนั่งพิจารณาคดีหรือการอ่านผลแห่งคําพิพากษาหรือคําสั่งชี้ขาดคดีปกครอง ตามพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ และระเบียบของที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ. ๒๕๔๓ หรือในงานที่เกี่ยวด้วยกิจการของศาลปกครองหรือสํานักงานศาลปกครอง หรือในโอกาสอันควร ทั้งนี้ ตามที่ประธานศาลปกครองสูงสุดประกาศกําหนดแต่ห้ามมิให้สวมในเวลาที่เป็นคู่ความ เป็นคู่กรณี หรือเป็นพยานในศาลข้อ ๖ การสวมเสื้อครุยข้าราชการตุลาการศาลปกครองให้สวมคลุมทับเครื่องแบบปฏิบัติราชการหรือชุดแต่งกายสุภาพ ดังนี้(๑) ข้าราชการตุลาการศาลปกครองชาย เชิ้ตแขนยาวสีสุภาพ ผูกผ้าผูกคอสีดําหรือสีอื่นที่สุภาพ หรือเสื้อชุดไทยแบบแขนสั้นหรือแขนยาวสีสุภาพ กางเกงขายาวสีสุภาพ รองเท้าหุ้มส้นหนังสีน้ําตาลหรือสีดํา ไม่มีลวดลาย ถุงเท้าสีคล้ายคลึงกับรองเท้า(๒) ข้าราชการตุลาการศาลปกครองหญิง เสื้อและกระโปรงสีสุภาพ และรองเท้าหุ้มส้นหนังสีน้ําตาลหรือสีดําแบบปิดปลายเท้า ไม่มีลวดลาย ส้นสูงไม่เกิน ๑๐ เซนติเมตร ทั้งนี้ อาจสวมเสื้อนอกแบบสากลนิยมสีสุภาพคลุมทับเครื่องแต่งกายตาม (๑) หรือ (๒) แล้วแต่กรณี ก็ได้ข้อ ๗ ให้สํานักงานศาลปกครองจัดทําเสื้อครุยข้าราชการตุลาการศาลปกครองและเครื่องหมาย ตราสัญลักษณ์ศาลปกครองประดับเสื้อครุยข้าราชการตุลาการศาลปกครองตามระเบียบนี้ขึ้นไว้เป็นตัวอย่างข้อ ๘ ให้สํานักงานศาลปกครองจัดทําและจัดสรรเครื่องหมายตราสัญลักษณ์ศาลปกครองประดับเสื้อครุยข้าราชการตุลาการศาลปกครองให้เพียงพอเพื่อมอบให้แก่ข้าราชการตุลาการศาลปกครองเพื่อใช้ในการปฏิบัติหน้าที่ตามระเบียบนี้ข้อ ๙ ให้ประธานศาลปกครองสูงสุดรักษาการตามระเบียบนี้ และให้มีอํานาจออกประกาศเพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๔ เมษายน พ.ศ. ๒๕๖๕ ชาญชัย แสวงศักดิ์ ประธานศาลปกครองสูงสุด ประธานกรรมการบริหารศาลปกครอง หมายเหตุ **ระเบียบ ก.บ.ศป. ขยายระยะเวลาการใช้บังคับระเบียบ ก.บ.ศป. ว่าด้วยเสื้อครุยข้าราชการตุลาการ** **ศาลปกครอง และส่วนประกอบของเสื้อครุยข้าราชการตุลาการศาลปกครอง พ.ศ. ๒๕๖๕ พ.ศ. ๒๕๖๕** ฯลฯ ฯลฯข้อ ๓ ให้ขยายระยะเวลาการใช้บังคับระเบียบ ก.บ.ศป. ว่าด้วยเสื้อครุยข้าราชการตุลาการ ศาลปกครองและส่วนประกอบของเสื้อครุยข้าราชการตุลาการศาลปกครอง พ.ศ. ๒๕๖๕ ออกไปอีกจนถึงวันที่ ๓๐ พฤศจิกายน พ.ศ. ๒๕๖๕ ฯลฯ ฯลฯ